Legal Document

Category: 263

Text:
Καθορισμός προσόντων διορισμού σε θέσεις φορέων του ευρύτερου δημόσιου τομέα και τροποποίηση διατάξεων του Π.Δ. 194/1988 (Α 84). Καθορισμός προσόντων διορισμού σε θέσεις φορέων του ευρύτερου δημόσιου τομέα. Ως προσόντα διορισμού, κατά κλάδους και ειδικότητες, σε θέσεις των φορέων του ευρύτερου δημόσιου τομέα, όπως αυτός οριοθετείται με τις διατάξεις των άρθρων 51 παρ. 1 (περ. γ, δ, ε) του Ν. 1892/1990 και 4 παρ. 6 του Ν. 1943/1991 ή αναοριοθετείται κάθε φορά, ορίζονται τα προβλεπόμενα στο Π. Διάταγμα 194/1988 (ΦΕΚ 84 Α) «Καθορισμός των προσόντων διορισμού σε θέσεις των δημοσίων υπηρεσιών και νομικών προσώπων δημοσίου δικαίου», όπως τροποποιείται και συμπληρώνεται στα επόμενα άρθρα του διατάγματος αυτού. Η απόφαση αριθ. ΔΙΔΑΔ/Φ. 12/3/10279/25.4.1989 (ΦΕΚ 298/Β/24.4.1989) «Διορισμός με προσόν είτε απολυτήριο τίτλο αντίστοιχης ειδικότητας αναγνωρισμένης κατώτερης σχολής ή τριετή αντίστοιχη εμπειρία», που κυρώθηκε με το άρθρο 78 (περ. β) του Ν. 1943/ 1991, ισχύει και στην περίπτωση αυτή.Κλάδος ΠΕ Πληροφορικής Το άρθρο 4 του Π.Δ. 194/1988 αντικαθίσταται, ως εξής: «Κλάδοι ΔΕ Διοικητικός - Λογιστικός/ Δακτυλογράφων - Στενογράφων Για τους κατά το άρθρο 1 του παρόντος Π. Διατάγματος φορείς του ευρύτερου δημόσιου τομέα, οι προβλεπόμενες ρυθμίσεις α) του δευτέρου εδαφίου της παραγράφου 1 του άρθρου 15 και β) του δεύτερου εδαφίου της παραγράφου 1 του άρθρου 16 του Π.Δ. 194/88 εφαρμόζονται μέχρι τη συμπλήρωση μιας πενταετίας από 1 Απριλίου 1991.Κλάδος ΔΕ Τεχνικός Στις αναφερόμενες στο άρθρο 20 του Π.Δ. 194/1988 ειδικότητες του Κλάδου ΔΕ Τεχνικού εντάσσεται και η ειδικότητα του κλάδου ηλεκτρονικής.Η παράγραφος 5 του άρθρου 24 του Π.Δ. 194/1988 αντικαθίσταται ως εξής:« Όπου, ως τυπικό προσόν για το διορισμό, προβλέπεται άριστη γνώση ξένης γλώσσας, αυτή θα αποδεικνύεται: α) με πτυχίο ή δίπλωμα ξενόγλωσσου τμήματος ή σχολής Α.Ε.Ι. της ημεδαπής ή ισότιμο σχολών της αλλοδαπής, ή β) με οποιοδήποτε πτυχίο Α.Ε.Ι. ή μεταπτυχιακό τίτλο σπουδών Α.Ε.Ι. της αλλοδαπής, ή γ) με απολυτήριο σχολείου δευτεροβάθμιας εκπαίδευσης (Δ.Ε.) της αλλοδαπής ή αντίστοιχο ξενόγλωσσου σχολείου της ημεδαπής, ή δ) με πιστοποιητικό διδακτικού έργου σε Α.Ε.Ι. της αλλοδαπής διάρκειας ενός τουλάχιστον ακαδημαϊκού έτους, ή ε) με πτυχίο ΡRΟFΙCΙΕΝCΥ των πανεπιστημίων ΜΙCΗΙGΑΝ ή CΑΜΒRΙDGΕ για την αγγλική γλώσσα ή αντίστοιχο τίτλο άλλης ξένης γλώσσας». Στον Υπουργό Προεδρίας της Κυβέρνησης αναθέτουμε τη δημοσίευση και εκτέλεση του παρόντος διατάγματος.Κλάδος ΠΕ Πληροφορικής (Περιλαμβάνονται οι ειδικότητες: α) Επιστήμης των Υπολογιστών και β) Μηχανικών Η/Υ) Προσόν διορισμού στον εισαγωγικό βαθμό ορίζεται: Για την ειδικότητα Επιστήμης των Υπολογιστών, πτυχίο ή δίπλωμα Επιστήμης των Υπολογιστών ή Εφαρμοσμένης Πληροφορικής ή Πληροφορικής (SΟFΤWΑRΕ) Α.Ε.Ι, της ημεδαπής ή ισότιμο, αντίστοιχης ειδικότητας, σχολών της αλλοδαπής. Για την ειδικότητα Μηχανικών Η/Υ, πτυχίο ή δίπλωμα Μηχανικών Η/Υ και Πληροφορικής ή Ηλεκτρολόγων Μηχανικών και Μηχανικών Υπολογιστών ή Ηλεκτρονικής και Μηχανικών Υπολογιστών (ΗΑRDWΑRΕ) Α.Ε.Ι, της ημεδαπής ή ισότιμο, αντίστοιχης ειδικότητας, σχολών της αλλοδαπής. Σε περίπτωση που δεν είναι δυνατή η κάλυψη των θέσεων από υποψήφιους με τα προσόντα της προηγούμενης παραγράφου, επιτρέπεται ο διορισμός με πτυχίο ή δίπλωμα Α.Ε.Ι. της ημεδαπής ή ισότιμο τίτλο σπουδών της αλλοδαπής και επιπλέον τίτλο ή πιστοποιητικό σπουδών Α.Ε.Ι. ή Τ.Ε.Ι. της ημεδαπής ή ισότιμο της αλλοδαπής, σε θέματα αντίστοιχης, κατά περίπτωση, ειδικότητας (SΟFΤWΑRΕ ή ΗΑRDWΑRΕ). Σε περίπτωση που δεν είναι δυνατή η κάλυψη των θέσεων από υποψήφιους με τίτλο ή πιστοποιητικό σπουδών Α.Ε.Ι. ή Τ.Ε.Ι., επιτρέπεται ο διορισμός με πτυχίο ή δίπλωμα Α.Ε.Ι. και σχετική, κατά περίπτωση ειδικότητας, εμπειρία δύο τουλάχιστον ετών».